ILTAKOULU RY PÖYTÄKIRJA

HALLITUKSEN KOKOUS 3/2014

Paikka: Linna RH K112

Aika: maanantai 17.2. klo 14

Paikalla:

Sanni Lehtinen, puheenjohtaja

Milja Suihko, sihteeri

Jutta Laiho

Sakari Ilkka

Tanja Honkonen

Anni Kurunsaari *(poistui kello 16:09)*

Helka Hirvonen

Selena Hietikko

Sanna Kotiranta

Susanne Kuha

Harri Toikkanen

1. **Kokouksen avaaminen**

Puheenjohtaja Sanni Lehtinen avasi kokouksen ajassa 14:11.

1. **Kokouksen laillisuus ja päätösvaltaisuus**

Kokous todettiin lailliseksi ja päätösvaltaiseksi.

1. **Kokouksen sihteerin valinta**

Sihteeriä ei ole tarvetta valita erikseen, sillä hallituksen sihteeri Milja Suihko voikin toimia kokouksen sihteerinä.

1. **Kokouksen pöytäkirjantarkastajien valinta**

Pöytäkirjantarkastajiksi valitaan Sanna Kotiranta ja Tanja Honkonen.

1. **Kokouksen esityslistan hyväksyminen**

Lisätään kohdaksi 14) valmennuskurssi ja tuleviin tapahtumiin kohdaksi d) SYY:n sitsit 3.4. Hyväksytään kokouksen esityslista.

1. **Ilmoitusasiat ja posti**

Postissa on tullut lasku Tamkon saunalta. Puheenjohtaja Sanni Lehtinen kertoi käyneensä varapuheenjohtaja Jutta Laihon kanssa puheenjohtajasitseillä.

**7. Talous**

**a) taloustilanne**

Taloustilanne on hyvä, tilillä on noin 4 000 euroa. Sitsien osallistumismaksut ovat tulleet tilille odotetun mukaisesti.

**b) laskut ja korvaukset**

Kurssin POLKVS40 matkakorvaukset kuljetetaan hallinnollisista syistä Iltakoulun tilin kautta. Alla listattuna laskut ja kulukorvaukset.

Laskut:

Int2000 9 EUR

Kopiojyvä (valmennuskurssijulisteet ja uudet laulukirjat) 381,92 EUR

Tampereen ammattikorkeakoulun opiskelijakunta (Tamkon saunan vuokra) 155 EUR

Kulukorvauksia:

Sanni Lehtinen (toimintakertomuksen ja tilinpäätöksen 2013 tulostus) 2,42 EUR

Hyväksytään laskut ja korvaukset.

1. **Sopimukset**

Juveneksen kanssa päätetään tehdä 100 euron suuruinen haalarimainossopimus. SYY on osoittanut kiinnostusta myös haalarimainossopimuksen tekemiseen, joten sopimuksen ehtoja tarkastellaan.

1. **Ravintolayhteistyö**

Artturissa ja Bar K:ssa ollaan avoimia alkavalle yhteistyölle, mutta sopimuksen ehdoista ei ole vielä sovittu. Hullu Poro ei ole auki viikolla, joten heidän kanssaan sopimusta ravintolayhteistyöstä ei voida tehdä. Yökerhoyhteistyö on siis vielä selvityksen alaisena. Klubin kanssa tehtiin sopimus 6.11. olevista marrassitseistä. Ruoka- ja juomatarjouksia sitseille vertaillaan vielä ja asia jätetään myöhemmin päätettäväksi.

1. **Koulutuspolitiikka**

Jutta Laiho kertoi opetusneuvoston kokouksesta, jossa itsearviointiraportin palautetta käytiin läpi politiikan tutkimuksen laitoksen osalta. Seuraavassa opetusneuvoston kokouksessa keväällä esitetään tuleva opetusohjelma. Opiskelijoiden laatima kielikeskusmuistio on toimitettu JKK:n johtoryhmän kokoukseen ja Johtamiskorkeakoulun johtajalle Antti Lönnqvistille Tapio Raunion toimesta.

1. **Alumnitoiminta**

Helka Hirvonen on tarkastellut yhteystietojen tiedonluovutusta ja on tullut ilmi, että alumnien tiedonluovutukseen täytyisi olla erillinen lupa. Helka Hirvonen on koittanut aktuaarikanslian kautta selvittää Iltakoulun alumnien yhteistietoja. Päätetään kirjoittaa Iltakoulun internet-sivuille informaatio tietojen käyttämisen tulevasta mahdollisuudesta alumnitoiminnassa sanoin: ”yhteystietosi liitetään automaattisesti Iltakoulun alumnirekisteriin ja niitä saatetaan jatkossa luovuttaa tavanomaisluovutuksena Iltakoulun alumnitoiminnan yhteydessä.”

Helka Hirvonen on työelämätapahtuman tiimoilta ollut yhteydessä Jutta Keski-Korhoseen, jolla vaikutti olevan näkemyksiä politiikan tutkimuksen opintosuunnan valmiuksien antamisesta työelämää varten. Työelämätapahtuman ajankohdaksi sovittiin alustavasti 11.3. Toinen työelämätapahtuma on suunnitteilla kolmen alumnin avulla huhtikuulle. Tapahtuman puhujat ja tarkempi ajankohta tarkennetaan myöhemmin.

1. **Kehitysyhteistyö**

Harri Toikkanen on ollut yhteydessä *Pamoja Child and Youth Foundationin* puheenjohtajan kanssa. Yhdistyksestä on toimitettu kuukauden budjettisuunnitelma sekä tarkempaa informaatiota projektista. Myös harjoittelu tai vapaaehtoistyöskentely paikassa näyttää mahdolliselta. Tiedot ovat vielä vajaita maksukäytäntöjen ja tukemisen kohteen osalta, joten kv-vastaava Harri Toikkanen esittää lisäkysymyksiä puheenjohtajalle ja asiaan palataan tarkentavien vastauksien saamisen jälkeen.

1. **Kandi/gradu-esittelyseminaari**

Kiinnostusta seminaaria kohtaan on ilmennyt monilta jäseniltä. Plenaristeiksi tapahtumaan kutsuttaisiin politiikan tutkimuksen laitoksen opetushenkilökuntaa pitämään pieniä puheita ja jäsenistöstä valittaisiin henkilöitä omien töidensä esittelyyn. Esittelyseminaari on ollut muissa opintosuuntauksissa kahden päivän kestävä konferenssi, johon on kuulunut myös iltaohjelmaa. Esittelyseminaari antaisi valmiuksia käsittää kandin ja gradun tekemistä laaja-alaisemmin ja hyödyntää tietoja omassa opiskelussa ja oman aiheen valinnassa. Päätetään keskustelun jälkeen seminaarin ajankohdaksi syksy tapahtuman vaatiman työn ja kevään melko täyden tapahtumakalenterin vuoksi. Jutta Laiho informoi politologeja tapahtumasta, että seminaari saadaan jo vireille.

1. **Valmennuskurssi**

Sanna Kotiranta kertoo valmennuskurssin opettajaksi tulleen kuusi hakemusta, joiden haastattelut ovat aloitettu. Valmennuskurssille on ilmoittautunut seitsemän henkilöä. Yliopiston nettisivuilla ei ole vielä tietoja pääsykoekirjan ilmestymisestä, vaikka pääsykoekirja on ilmestynyt jo 14.2. Päätetään lisätä tieto Iltakoulun nettisivuille ja olla yhteydessä yliopiston nettisivujen ylläpitäjään tiedon päivittämisestä.

Jutta Laiho pyytää kirjan saamista Iltakoululle. Päätetään valmennuskurssiopettajan valinnan tehtävän sähköisesti heti viimeisen haastattelun jälkeen, että valittu opettaja pääsee tutustumaan uuteen pääsykoekirjaan mahdollisimman pian.

**15. Menneet tapahtumat**

**a) Suuri Järjestöpamaus 31.1.**

Tapahtumassa oli Iltakoulun hallituksesta 11 osallistujaa. Tapahtumassa verkostoiduttiin ja kouluttauduttiin erinäisiin tehtäviin. Harri Toikkanen kertoo kv- sektorilla olleen yhteistyöhaluista porukkaa. Uuden ainejärjestön TIPSY:n kanssa voisi miettiä yhteistyötapahtumaa tai ainakin kutsua heitä Iltakoulun tapahtumiin osallistujiksi.

**b) Kv-sitsit 4.2.**

Tapahtuma jouduttiin perumaan vähäisten osallistumisilmoittautumisten takia.

**c) Kyykkätreenit 5.2.**

Kyykkätreenit Sorsapuiston kentällä menivät kaikin puolin hyvin, paikalla oli 8 henkilöä.

**d) Huurupiilon jamit 10.2.**

Tapahtuma sujui hyvin, osallistujia oli kahdeksan.

**e) Verenluovutus 11.2.**

Tapahtumaan osallistui noin viisitoista henkilöä, sekä itse luovuttajina että tukijoukkoina. Tapahtuma sujui hyvin muutamaa pahoinvointia lukuun ottamatta.

**f) Akateemisen kyykän MM-kisat 15.2.**

MM-kyykkään ilmoittautui ennakkoon 10 ihmistä, mutta lopulta paikalle saapui ensimmäisten pelien jälkeen paljon enemmän kannustajia ja pelaajia. Toinen Iltakoulun joukkue voitti 2 peliä ja hävisi yhden niukasti. Toinen joukkue voitti yhden päädyn.

**16. Tulevat tapahtumat**

1. **Hankipallo 19.2.**

Hankipallo pelataan Interaktiota vastaan 19.2. klo 18.00 alkaen Eteläpuistossa. Sorin saunalla jatketaan tapahtumaa yhteisen illanvieton merkeissä.

1. **Avantouinti 24.2.**

Liikuntavastaava Anna Veirto on suunnitellut avantouintia ja saunomista 24.2. Rauhanniemessä. Sisäänpääsymaksu on 5,50 euroa. Aikataulu ei ole vielä tarkentunut, mutta alustava alkamisaika on 17- 18. Anna Veirto ilmoittaa tapahtumasta politologeille sähköpostilla.

1. **Seilorisitsit Staabin kanssa 27.2.**

Teemana sitseillä on nimensä mukaisesti ”seilori”. Sitsit järjestetään Sorin Klubilla ja sekä osallistuja- että tarjoilijapaikat ovat täynnä yhteensä 72 osallistujalla. Laulunjohtajina toimivat ainejärjestöjen puheenjohtajat.

1. **SYY:n sitsit 3.4.**

Sitseille osallistuvat Iltakoulu, Staabi, Interaktio, (mahdollisesti Spatikka), sekä SYY Tampere. Sijainti varmistuu myöhemmin. Iltakoulun kiintiö sitseille on 25 osallistujaa.

1. **Talviolympialaiset 13.3.**

Rastinpitäjiä ei ole vielä ilmoittautunut, ilmoittautuminen loppuu sunnuntaina 23.2. Jatkot pidetään Sorin Klubilla. Olympialaisiin kutsutaan myös muiden yhteistyöainejärjestöjen edustajia. Helka Hirvonen kertoo saaneensa Promlerilta tarjouksen 100 kappaleesta haalarimerkeistä hintaan 150, 40 e. Päätetään hyväksyä tarjous, jos haalarimerkkejä ei ole mahdollista saada edullisemmin.

1. **Kulttuuritapahtuma 20.3.**

Markuksen torin kerhotila on varattu tapahtumaa varten. Kulttuurivastaava Sakari Ilkka tutkii mahdollisuutta suuremman tilan saamiseen mahdollisen ahtauden vuoksi.

1. **Lautapeli-ilta Pareton kanssa vko 12**

Tapahtuman tiimoilta tehtävä yhteistyö ei ole edennyt tarpeeksi, joten tapahtumaa todennäköisesti siirretään.

1. **Lavatanssibileet 9.4.**

Tapahtuma tulee olemaan YO-talolla. Ensimmäisessä pidetyssä kokouksessa lavatanssibileistä oli osallistujia kaikista yhteistyöainejärjestöistä. Tapahtuman tehtäväalueet jaettiin kokouksessa.

1. **Teemabileet Teeman kanssa 16.4.**

Tapahtuman valmistelua ei ole vielä aloitettu.

*Anni Kurunsaari poistui kello 16:09.*

**17. Perinnetyöryhmä**

Sakari Ilkka kertoi, että ensimmäinen kokous pidettiin ja siellä käsiteltiin Iltakoulun lippua, historiikkia, ainejärjestön omia nauhoja sekä haalarimerkkejä. Nauhojen väriksi mietittiin mustaa ja kultaista tai keltaista. Ajattomista haalarimerkeistä nousi ajatus Työväenampujien haalarimerkeistä.

**a) Historiikkityöryhmä**

Perinnetyöryhmä tulee perustamaan toimiryhmän historiikin valmistamiseen, mitä varten valitaan muutamia henkilöitä hallituksen ulkopuolelta vastaamaan historiikin tuottamisesta.

**18. Tutorointi**

Susanne Kuha suunnittelee ottavansa tutoreiksi 14 tai 16 henkilöä. Ilmoittautumisia on tullut kymmenen kappaletta ja haku tutoriksi päättyy sunnuntaina 23.2. Susanne Kuhan tutorvastaavakoulutus on 19.2. ja muiden tutoreiden koulutus tapahtuu huhtikuussa kahden päivän aikana. Harri Toikkanen aloittaa kv-tutoreiden haun maaliskuun alussa.

**19. Nettisivut**

Tanja Honkonen on selvittänyt nettisivujen palvelintarjoajan vaihtoa, sillä Iltakoulun nettisivut eivät tarvitse niin paljon tilaa kuin niillä nyt on käytössä. Puolet pienempi paikka tulisi maksamaan 2,83 euroa kuussa toiselta palveluntarjoajalta. Nettisivujen siirto toiselle palveluntarjoajalle aiheuttaisi 61 euron kertasiirtomaksun, mutta säästöä tulisi kuitenkin pitkällä aikavälillä. Päätetään siirtää nettisivut Suncomet- palveluntarjoajalle.

**20. Tenttikysymyspankki**

Sakari Ilkka on kehitellyt tempausta tenttikysymyksien saamiseksi jäsenistöltä. Tempauksen ajankohdaksi mietitään muutamia viikkoja, että tapahtuman ”tempausmainen” luonne pysyy. Tenttikysymysten lähettävien kesken arvotaan lahjakortti. Tempaus päätetään järjestää 31.3- 20.4 ja tempauksesta tehdään Facebook-tapahtuma sen näkyvyyden lisäämiseksi.

**21. Muut esille tulevat asiat**

Susanne Kuha kertoo ainejärjestötilassa tapahtuneen muutamia unohduksia tuotteiden täyttämisen suhteen. Ainejärjestötilaan on hankittu uusi naulakko sovitun mukaisesti.

**22. Seuraavan kokouksen ajankohta**

Seuraava kokous pidetään viikolla 11.

**23. Kokouksen päättäminen**

Kokous päätetään ajassa 16:43.

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

Sanni Lehtinen, puheenjohtaja Milja Suihko, sihteeri

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

Tanja Honkonen, pöytäkirjantarkastaja Sanna Kotiranta, pöytäkirjantarkastaja